ai4bharat/Pralekha huggingface dataset:
సాంస్కృతిక మంత్రిత్వ శాఖ
ఆజాదీ కా అమృత్ మహోత్సవ్లో భాగంగా ఈ రోజు బైక్ యాత్రను ప్రారంభించిన శ్రీమతి మీనాక్షి లేఖి
సాంస్కృతిక మరియు విదేశీ వ్యవహారాల శాఖ సహాయ మంత్రి శ్రీమతి. మీనాక్షి ఈరోజు న్యూ ఢిల్లీలో ఆజాదీ కా అమృత్ మహోత్సవ్లో భాగంగా బైక్ ఎక్స్పెడిషన్ను ప్రారంభించారు. భారతదేశం యొక్క ఈశాన్య రాష్ట్రాల సంస్కృతిని ప్రోత్సహించడానికి పని చేసే సాంస్కృతిక మంత్రిత్వ శాఖ మరియు అమేజింగ్ నమస్తే ఫౌండేషన్ సంయుక్తంగా ఈ కార్యక్రమాన్ని నిర్వహించాయి.
ఈ సందర్భంగా శ్రీమతి మీనాక్షి లేఖి మాట్లాడుతూ.. " ఈశాన్యం అనేది ప్రదర్శించాల్సిన ఆంశం.. ప్రజలంతా ఒక్కటిగా ఉంటే భిన్నత్వంలో ఏకత్వం వెల్లివిరుస్తుంది. ఈ దేశంలో రాజ్యాంగం ద్వారా రక్షించబడిన 166 విభిన్న తెగలు మరియు సంప్రదాయాలతో ఎనిమిది రాష్ట్రాలు ఉన్నాయి. ఒకే ప్రజలు, ఒకే దేశం, వైవిధ్యాన్ని జరుపుకుంటామని శ్రీమతి లేఖి తెలిపారు. “ఆజాదీ కా అమృత్ మహోత్సవ్ దేశంలోని మంచిని మరియు మన ప్రజలు ఆరాధించేవన్నీ జరుపుకోవడానికి ఒక సందర్భం. ఈ వేడుకలన్నింటికీ ప్రపంచ గుర్తింపు కావాలి” అని సహాయ మంత్రి తెలిపారు.
ఆగ్నేయాసియాకు ఈశాన్యం గేట్ వే అని దీనిపై కృషి చేయాల్సి ఉందని శ్రీమతి లేఖి అన్నారు. వీటన్నింటిని ఒకచోట చేర్చినందుకు కృషి చేసిన ప్రతి ఒక్కరికీ ఆమె కృతజ్ఞతలు తెలిపారు. మరియు ఈ మిషన్ను ముందుకు తీసుకెళ్తున్న 75 మంది బైకర్లకు ఆమె శుభాకాంక్షలు తెలిపారు.
నార్త్ ఈస్ట్ ఆన్ వీల్స్  ఎక్స్పెడిషన్’ ఏప్రిల్ 8-16, 2022 మధ్య ఆజాదీ కా అమృత్ మహోత్సవ్ వేడుకలకు గుర్తుగా షెడ్యూల్ చేయబడింది. ఈ సాహసయాత్రలో పాల్గొనే 75 మంది బైకర్లు దేశం నలుమూలల నుండి ఎంపిక చేయబడి 6 గ్రూపులను ఎంపిక చేశారు.ఈశాన్య ప్రాంతంలో సుమారు 9000 కి.మీ. సాగే ఈ యాత్ర ముఖ్యంగా దృష్టి సారించి పర్యాటక మంత్రిత్వ శాఖ యొక్క దేఖో అప్నా దేశ్ చొరవను కూడా ప్రోత్సహిస్తుంది. రహదారి భద్రత యొక్క ప్రాముఖ్యతపై దృష్టి సారించే సందేశాన్ని కూడా రైడర్స్ తీసుకువెళతారు.
"లుక్ ఈస్ట్" విధానాన్ని "యాక్ట్ ఈస్ట్" విధానంగా మార్చడానికి భారత ప్రభుత్వం తీసుకున్న నిర్ణయం చేతలతో కూడిన ఎజెండాకు సూచన. ఈశాన్య రాష్ట్రాలు ఇప్పుడు ప్రాజెక్టులు, పారిశ్రామిక కార్యకలాపాలు మరియు పర్యాటకం, లాజిస్టిక్స్ వంటి ఆర్థిక కార్యకలాపాల గురించి ఇతర అభివృద్ధికి సంబంధించిన ఆంశాల గురించి మాట్లాడుతున్నాయి. ఈ ప్రాంతానికి చెందిన చాలా మంది యువకులు నేడు క్రీడలు, వ్యవస్థాపకత, సామాజిక సంస్థ మొదలైనవాటిలో దేశవ్యాప్తంగా ఇతరులకు రోల్ మోడల్గా ఉన్నారు.
ప్రధాన మంత్రి కార్యాలయం
సిఖ్కు ప్రతినిధి వర్గం తోఈ రోజు న తన నివాసం లో సమావేశమైన ప్రధాన మంత్రి
గురుద్వారా శ్రీ బాలాసాహిబ్ జీ యొక్క ప్రసాదాన్ని మరియు ఆశీర్వాదాల ను అందజేసిన ప్రతినిధి వర్గం;
ప్రధానమంత్రి పుట్టిన రోజు న గురుద్వారా శ్రీ బాలా సాహిబ్ జీ ‘అఖండ్ పాఠ్’ ను నిర్వహించింది
ప్రధానమంత్రి కి పగ్ డీ ని అలంకరించి, శిరోపా ను అందించి సత్కరించిన ప్రతినిధి వర్గం
సిఖ్కు సముదాయం యొక్క గౌరవంమరియు సంక్షేమం కోసం పథ నిర్దేశక కార్యక్రమాల ను చేపట్టినందుకు గాను ప్రధాన మంత్రికి ధన్యవాదాలు తెలిపిన ప్రతినిధి వర్గం
ప్రధాన మంత్రి శ్రీ నరేంద్ర మోదీ ఈ రోజు న తన నివాసం 7 లోక్ కల్యాణ్ మార్గ్ లో ఓ సిఖ్కు ప్రతినిధి వర్గం తో సమావేశమయ్యారు.
ప్రధాన మంత్రి జన్మదినం సందర్భం లో దిల్లీ లోని గురుద్వారా శ్రీ బాలా సాహిబ్ జీ ఒక ‘అఖండ్ పాఠ్’ ను నిర్వహించింది. సెప్టెంబర్ 15వ తేదీ నాడు మొదలైన ‘అఖండ్ పాఠ్’ ప్రధాన మంత్రి పుట్టిన రోజైనటువంటి సెప్టెంబర్ 17వ తేదీ న పూర్తి అయింది. సిఖ్కు ప్రతినిధి వర్గం ప్రధాన మంత్రి ని కలుసుకొని, గురుద్వారా నుండి ప్రసాదాన్ని ఇవ్వడం తో పాటు ఆశీర్వాదాల ను కూడా అందజేసింది.
సమావేశం సాగిన క్రమం లో, సిఖ్కు ప్రతినిధి వర్గం ప్రధాన మంత్రి కి ఒక పగ్ డీ ని అలంకరించడంతో పాటుగా ఒక శిరోపా ను కూడా ప్రదానం చేసి మరీ సత్కరించింది. ప్రధాన మంత్రి కి దీర్ఘ జీవనం కోసం మరియు చక్కని స్వస్థత కోసం ఒక అర్ దాస్  ను కూడా జరపడమైంది. సిఖ్కు సముదాయం యొక్క గౌరవం కోసం, సంక్షేమం కోసం పథ నిర్దేశక కార్యక్రమాల ను చేపట్టినందుకు గాను ప్రధాన మంత్రి కి ప్రతినిధి వర్గం ధన్యవాదాల ను కూడా తెలిపింది. డిసెంబర్ 26వ తేదీ ని ‘‘వీర్ బాల్ దివస్’’ గా ప్రకటించడం, కర్ తార్ పుర్ సాహిబ్ కారిడోర్ ను పున:ప్రారంభించడం, గురుద్వారా లు నడిపే లంగర్ లకు జిఎస్ టి ని తొలగించడం, గురు గ్రంథ్ సాహిబ్ యొక్క ప్రతులు భారతదేశం నుండి అఫ్ గానిస్తాన్ కు చేరేటట్టు చూడడం వంటి ప్రధాన మంత్రి చేపట్టిన అనేక ప్రయాసల ను గురించి వారు ఈ సందర్భం లో ప్రస్తావించారు.
సిఖ్కు ప్రతినిధి వర్గం లో అఖిల భారత కేంద్రీయ గురు సింహ్ సభ యొక్క అధ్యక్షుడు శ్రీ తార్ వీందర్ సింహ్ మార్వా, అఖిల భారత కేంద్రీయ గురు సింహ్ సభ యొక్క వర్కింగ్ ప్రెసిడెంటు శ్రీ వీర్ సింహ్, కేంద్రీయ గురు సింహ్ సభ యొక్క దిల్లీ అధిపతి శ్రీ నవీన్ సింహ్ భండారి, గురుద్వారా సింహ్ సభ యొక్క ప్రెసిడెంటు శ్రీ హర్ బన్స్ సింహ్ మరియు గురుద్వారా సింహ్ సభ యొక్క హెడ్ గ్రంథి శ్రీ రాజీందర్ సింహ్ లు ఉన్నారు.
ప్రధాన మంత్రి కార్యాలయం
సిడ్నీలో బిజినెస్ రౌండ్ టేబుల్ సమావేశంలో ప్రసంగించిన ప్రధాన మంత్రి
ప్రధాన మంత్రి శ్రీ నరేంద్ర మోదీ ఈ రోజు సిడ్నీలో అగ్రశ్రేణి ఆస్ట్రేలియన్ కంపెనీల సిఇఒలతో బిజినెస్ రౌండ్ టేబుల్ సమావేశంలో ప్రసంగించారు.
స్టీల్, బ్యాంకింగ్, ఎనర్జీ, మైనింగ్, ఐటీ సహా వివిధ రంగాలకు ప్రాతినిధ్యం వహిస్తున్న ప్రముఖ కంపెనీల సి ఇ ఒ లు హాజరయ్యారు. ఆస్ట్రేలియాలోని కొన్ని ప్రముఖ విశ్వవిద్యాలయాల వైస్ ఛాన్సలర్లు కూడా రౌండ్ టేబుల్ లో పాల్గొన్నారు.
సులభ వ్యాపారం  కోసం, ఆర్థిక వృద్ధికి ఊతమిచ్చేందుకు భారత ప్రభుత్వం చేపట్టిన అనేక ఆర్థిక సంస్కరణలు, కార్యక్రమాలను ప్రధాని ప్రముఖంగా ప్రస్తావించారు. వీటిలో, మౌలిక సదుపాయాల కనెక్టివిటీ ప్రాజెక్టులకు సమీకృత విధానం కోసం మిషన్ గతి శక్తి; జన్ ధన్-ఆధార్-మొబైల్ ట్రినిటీ; జాతీయ విద్యావిధానం; హైడ్రోజన్ మిషన్ 2050; పీఎల్ఐ పథకం; అంతరిక్షం, జియోస్పేషియల్ రంగంలో ప్రైవేట్ పెట్టుబడులను తెరవడం; వైద్య పరికరాల తయారీలో కొత్త విధానం; ఆయుష్మాన్ భారత్ ఆరోగ్య బీమా పథకం మొదలైనవి
ఉన్నాయి.
డిజిటల్ ఇన్ఫ్రాస్ట్రక్చర్, ఐటీ, ఫిన్ టెక్, టెలికాం, సెమీకండక్టర్స్, స్పేస్, గ్రీన్ హైడ్రోజన్ సహా పునరుత్పాదక ఇంధనం, విద్య, ఫార్మా,హెల్త్కేర్,మెడికల్ డివైజెస్ మాన్యుఫ్యాక్చరింగ్, మైనింగ్, కీలకమైన ఖనిజాలు, టెక్స్ టైల్ , అగ్రికల్చర్, ఫుడ్ ప్రాసెసింగ్ వంటి మౌలిక రంగాల్లో భారత్ అందిస్తున్న పెట్టుబడుల అవకాశాలను సద్వినియోగం చేసుకోవాలని సి ఇ ఒ లకు ప్రధాని పిలుపునిచ్చారు.
భారతీయ సహచర సంస్థలతో పరస్పర ప్రయోజన భాగస్వామ్యాన్ని ఏర్పరుచుకోవాలని ప్రధాన మంత్రి సి ఇ ఒ లను ప్రోత్సహించారు.
రౌండ్ టేబుల్ సమావేశంలో ఈ క్రింది సి ఇ ఒ లు పాల్గొన్నారు.
|
|
వరుస నెం.
|
|
కంపెనీ
|
|
ఎగ్జిక్యూటివ్
|
|
1.
|
|
కామన్వెల్త్ బ్యాంక్ ఆఫ్ ఆస్ట్రేలియా
|
|
మిస్టర్ మాట్ కోమిన్, ప్రెసిడెంట్ , సి ఇ ఒ
|
|
2.
|
|
రియో టింటో
|
|
కెల్లీ పార్కర్, సి ఇ ఒ
|
|
3.
|
|
నేషనల్ ఆస్ట్రేలియా బ్యాంక్
|
|
ఫిలిప్ క్రానికన్, ఛైర్మన్ , నాన్-ఎగ్జిక్యూటివ్ డైరెక్టర్
|
|
4.
|
|
ఆస్ట్రేలియన్ ఇండస్ట్రీ బ్యాంక్
|
|
ఇన్నెస్ విల్లోక్స్, సి ఇ ఒ
|
|
5.
|
|
బి హెచ్ పి
|
|
శ్రీమతి జెరాల్డిన్ స్లాటెరీ, ప్రెసిడెంట్,ఆస్ట్రేలియా
|
|
6.
|
|
అట్లాస్సియన్
|
|
స్కాట్ ఫర్ఖర్, కో-సి ఇ ఒ, కో ఫౌండర్
|
|
7.
|
|
యూనివర్శిటీ ఆఫ్ సిడ్నీ
|
|
ప్రొఫెసర్ మార్క్ స్కాట్ ఎఓ, వైస్ ఛాన్సలర్ అండ్ ప్రెసిడెంట్
|
|
8.
|
|
ఒరికా
|
|
సంజీవ్ గాంధీ, మేనేజింగ్ డైరెక్టర్ , సి ఇ ఒ
|
|
9.
|
|
కొచ్లియార్
|
|
డిగ్ హోవిట్, ఛైర్
|
|
10.
|
|
బిజినెస్ కౌన్సిల్ ఆఫ్ ఆస్ట్రేలియా
|
|
జెన్నిఫర్ వెస్టాకాట్, సి ఇ ఒ
|
|
11.
|
|
వైస్ టెక్
|
|
రిచర్డ్ వైట్, సి ఇ ఒ అండ్ ఫౌండర్
|
|
12.
|
|
ఎయిర్ ట్రంక్
|
|
రాబిన్ ఖుదా, వ్యవస్థాపకుడు , సి ఇ ఒ
|
|
13.
|
|
ఎంటురా
|
|
టామీ చు, మేనేజింగ్ డైరెక్టర్
|
|
14.
|
|
క్వింటిస్ శాండిల్ వుడ్
|
|
రిచర్డ్ హెన్ఫ్రీ, సి ఇ ఒ
|
|
15.
|
|
యు ఎన్ ఎస్ డబ్ల్యూ
|
|
ప్రొఫెసర్ అటిలా బ్రంగ్స్, వైస్ ఛాన్సలర్, సిఇఒ
|
|
16.
|
|
రీఛార్జ్ ఇండస్ట్రీస్
|
|
రాబర్ట్ ఫిట్జ్ ప్యాట్రిక్, సి ఇ ఒ
|
|
17.
|
|
యూనివర్శిటీస్ ఆస్ట్రేలియా
|
|
కాట్రియోనా జాక్సన్, చీఫ్ ఎగ్జిక్యూటివ్
|
|
18.
|
|
సెంటర్ ఫర్ ఆస్ట్రేలియా-ఇండియా రిలేషన్స్
|
|
స్వాతి దవే, చైర్ పర్సన్, అడ్వైజరీ బోర్డు
|
|
19.
|
|
నవితాస్ గ్రూప్
|
|
స్కాట్ జోన్స్, సి ఇ ఒ
నీతి ఆయోగ్
ఇండియా ఇన్నోవేషన్ ఇండెక్స్ 2020 రెండవ ఎడిషన్ను ప్రారంభించనున్న నీతి ఆయోగ్
ఇండియా ఇన్నోవేషన్ ఇండెక్స్ 2020కి చెందిన రెండవ ఎడిషన్ను జనవరి 20 న నీతి ఆయోగ్ వర్చువల్ ఈవెంట్లో విడుదల చేస్తుంది. ఈ సూచికను నీతి ఆయోగ్ వైస్ చైర్మన్ డాక్టర్ రాజీవ్ కుమార్, నీతి ఆయోగ్ సభ్యుడు డాక్టర్ వికె సరస్వత్, సిఇఒ అమితాబ్ కాంత్ సమక్షంలో విడుదల చేయనున్నారు.
ఇండెక్స్ రెండవ ఎడిషన్లో మొదటిది అక్టోబర్ 2019 లో ప్రారంభించబడింది. దేశాన్ని ఆవిష్కరణ ఆధారిత ఆర్థిక వ్యవస్థగా మార్చడానికి ప్రభుత్వం నిరంతర నిబద్ధతను చూపుతోంది.
ఇండియా ఇన్నోవేషన్ ఇండెక్స్ 2020 దేశంలోని రాష్ట్రాలకు మరియు కేంద్రపాలిత ప్రాంతాలకు ఆయా ప్రభుత్వాల నూతన ఆవిష్కరణలు, పనితీరు ఆధారంగా ర్యాంక్ ఇవ్వడానికి ప్రయత్నిస్తుంది. అలాగే వారి బలాలు మరియు బలహీనతలను గుర్తించడం ద్వారా వారి ఆవిష్కరణ విధానాలను మెరుగుపరచడానికి వారిని శక్తివంతం చేయడానికి ఉపయోగపడుతుంది. ర్యాంకింగ్ పద్దతి కొత్త ఆవిష్కరణలలో జాతీయ నాయకుల నుండి పాఠాలు నేర్చుకోగలిగే విధంగా రూపొందించబడింది. ఇది రాష్ట్రాలు మరియు కేంద్రపాలిత ప్రాంతాల మధ్య ఆరోగ్యకరమైన పోటీకి దారితీస్తుందని..తద్వారా పోటీ సమైక్య వాదాన్ని ప్రోత్సహిస్తుందని ఆశిద్దాం.
పనితీరును సమర్థవంతంగా పోల్చడానికి రాష్ట్రాలు మరియు కేంద్రపాలిత ప్రాంతాలను 17 ‘ప్రధాన రాష్ట్రాలు’, 10 ‘ఈశాన్య మరియు కొండ రాష్ట్రాలు’, మరియు 9 ‘నగర రాష్ట్రాలు మరియు కేంద్రపాలిత ప్రాంతాలు’గా విభజించారు. ఫలితం మరియు పాలన అనే రెండు విస్తృత విభాగాలలో రాష్ట్రాలు మరియు కేంద్రపాలిత ప్రాంతాలు ఉన్నాయి. ఇండియా ఇన్నోవేషన్ ఇండెక్స్ 2020 సర్కిల్లో 36 సూచికలు ఉన్నాయి. వీటిలో హార్డ్ డేటా  మరియు నాలుగు మిశ్రమ సూచికలు ఉన్నాయి.
గత ఏడాది పద్దతికి మరిన్ని కొలమానాలను ప్రవేశపెట్టడం ద్వారా ఇండియా ఇన్నోవేషన్ ఇండెక్స్ 2020 భారతీయ ఆవిష్కరణల వ్యవస్థ యొక్క సమగ్ర దృక్పథాన్ని అందిస్తుంది. ఆవిష్కరణను కొలవడానికి ప్రపంచవ్యాప్తంగా పరిగణించబడే విధానాలను  చేర్చడానికి ఫ్రేమ్వర్క్ నవీకరించబడింది. అదే సమయంలో భారతీయ ఆర్థిక వ్యవస్థకు ప్రత్యేకమైన విధానాలు కూడా ఉన్నాయి.
ఈ ఇండెక్స్ ప్రస్తుత ట్రెండ్స్ను ఆవిష్కరిస్తుంది. అలాగే దేశం, రాష్ట్ర మరియు జిల్లా స్థాయిలో ఆవిష్కరణలకు కారణమయ్యే వివిధ అంశాల యొక్క వివరణాత్మక విశ్లేషణలను అందిస్తుంది. ఈ విశ్లేషణలు విధాన రూపకర్తలకు జాతీయ మరియు ఉప జాతీయ స్థాయిలో ఉత్ప్రేరకాలను మరియు ఆవిష్కరణ యొక్క నిరోధకాలను గుర్తించడంలో సహాయపడతాయని భావిస్తారు.
ఈ ఈవెంట్ https://www.youtube.com/watch?v=i7AD_1uc0Is&feature=youtu.be లో ప్రత్యక్ష ప్రసారం చేయబడుతుంది.
రక్షణ మంత్రిత్వ శాఖ
రక్షణ రంగంలో స్వయంసమృద్ధి: రూ.814 కోట్ల దిగుమతి విలువ గల, దేశీయీకరణ జాబితాలోని 164 పరికరాలు నిర్ణీత కాలపరిమితిలో విజయవంతంగా స్వదేశీకరణ
రక్షణలో రంగంలో స్వయంసమృద్ధిలో భాగంగా మరొక కీలక అడుగు పడింది. 2022 డిసెంబర్ నాటికి దేశీయంగా తయారు చేయాలని లక్ష్యంగా పెట్టుకున్న 'పాజిటివ్ ఇండిజెనైజేషన్ లిస్ట్'లోని  164 ఉత్పత్తులను నిర్ణీత కాలపరిమితిలో విజయవంతంగా స్వదేశంలో ఉత్పత్తి చేశారు. రక్షణ మంత్రిత్వ శాఖ ఆద్వర్యంలో పని చేసే డిపార్ట్మెంట్ ఆఫ్ డిఫెన్స్ ప్రొడక్షన్  ఈ వస్తువులను నోటిఫై చేసింది. వీటి ప్రత్యామ్నయ పరికరాల దిగుమతి విలువ రూ. 814 కోట్లు. రక్షణ రంగంలోని ప్రభుత్వ రంగ సంస్థలు  ఎంఎస్ఎంఈల ద్వారా లేదా సొంతంగా వీటిని ఉత్పత్తి చేశాయి. డీపీఎస్యూల వారీగా దేశీయ పరికరాల జాబితా సృజన్ పోర్టల్లో అందుబాటులో ఉంది. .
డీపీఎస్యూల కోసం లైన్ రీప్లేస్మెంట్ యూనిట్లు/ఉప వ్యవస్థలు/విడిభాగాలు సహా 4,666 పరికరాలతో కూడిన నాలుగు పీఐఎల్లను డీడీపీ నోటిఫై చేసింది . అంతకుముందు కూడా 1,756 కోట్ల రూపాయల దిగుమతి ప్రత్యామ్నాయాల విలువున్న 2,572 వస్తువుల స్వదేశీకరణను ఇది విజయవంతంగా నోటిఫై చేసింది. ఇప్పుడు, ఈ 164 కొత్త పరికరాలతో కలిపి, 2022 డిసెంబర్ వరకు, దేశీయంగా తయారు చేసిన పరికరాల సంఖ్య 2,736కు చేరింది. వీటి ప్రత్యామ్నయ పరికరాల దిగుమతి విలువ రూ. 2,570 కోట్లు. ఈ స్వదేశీ వస్తువులను ఇప్పుడు భారతీయ పరిశ్రమల నుంచి మాత్రమే కొనుగోలు చేస్తారు.
హోం మంత్రిత్వ శాఖ
పద్మ అవార్డులు-2023కు నామినేషన్లు 15 సెప్టెంబర్, 2022 వరకు స్వీకరించబడతాయి.
గణతంత్ర దినోత్సవం 2023 సందర్భంగా ప్రకటించబడే పద్మ అవార్డులు 2023 కోసం ఆన్లైన్ నామినేషన్లు/సిఫార్సులు 1 మే 2022న ప్రారంభించబడ్డాయి. పద్మ అవార్డుల నామినేషన్లకు చివరి తేదీ సెప్టెంబర్ 15, 2022. పద్మ అవార్డుల కోసం నామినేషన్లు/సిఫార్సులు రాష్ట్రీయ పురస్కార్ పోర్టల్ లో ఆన్లైన్లో మాత్రమే స్వీకరించబడతాయి.
పద్మవిభూషణ్, పద్మభూషణ్ మరియు పద్మశ్రీ, దేశంలోని అత్యున్నత పౌర పురస్కారాలలో ఒకటి. 1954లో ప్రవేశపెట్టబడిన ఈ అవార్డులను ప్రతి సంవత్సరం గణతంత్ర దినోత్సవం సందర్భంగా ప్రకటిస్తారు. ఈ అవార్డు 'విలక్షణమైన పని'ని గుర్తించడానికి ప్రయత్నిస్తుంది. అలాగే కళ, సాహిత్యం మరియు విద్య, క్రీడలు, వైద్యం, సోషల్ వర్క్, సైన్స్ మరియు ఇంజనీరింగ్, పబ్లిక్ అఫైర్స్, సివిల్ సర్వీస్, వాణిజ్యం మరియు పరిశ్రమ మొదలైన రంగాలు/విభాగాలలో విశిష్టమైన మరియు అసాధారణమైన విజయాలు/సేవలకు అందించబడుతుంది. జాతి, వృత్తి, స్థానం లేదా లింగ భేదలకు అతీతంగా వ్యక్తులందరూ ఈ అవార్డులకు అర్హులు. వైద్యులు మరియు శాస్త్రవేత్తలు మినహా పిఎస్యులలో పనిచేస్తున్న ప్రభుత్వ ఉద్యోగులు పద్మ అవార్డులకు అర్హులు కారు.
పద్మ అవార్డులను "ప్రజల పద్మ"గా మార్చేందుకు ప్రభుత్వం కట్టుబడి ఉంది. కాబట్టి పౌరులందరూ స్వీయ నామినేషన్తో సహా నామినేషన్లు/సిఫార్సులు చేయాలని అభ్యర్థించారు. మహిళలు, సమాజంలోని బలహీన వర్గాలు, ఎస్సీలు & ఎస్టీలు, దివ్యాంగులు మరియు సమాజానికి నిస్వార్థ సేవ చేస్తున్న ప్రతిభావంతులైన వ్యక్తులను గుర్తించడానికి సమిష్టి కృషి చేయవచ్చు.
నామినేషన్లు/సిఫార్సులు పైన పేర్కొన్న పోర్టల్లో అందుబాటులో ఉన్న ఫార్మాట్లో పేర్కొన్న వివరాలను కలిగి ఉండాలి. కథన రూపంలో  ఆమె/అతని సిఫార్సు చేసిన వ్యక్తి యొక్క విశిష్టమైన మరియు అసాధారణమైన విజయాలు/సేవను స్పష్టంగా తెలియజేయాలి.
దీనికి సంబంధించి మరిన్ని వివరాలు 'అవార్డ్స్ అండ్ మెడల్స్' శీర్షిక కింద హోం మంత్రిత్వ శాఖ వెబ్సైట్లో  మరియు పద్మ అవార్డుల పోర్టల్లో  అందుబాటులో ఉన్నాయి. ఈ అవార్డులకు సంబంధించిన చట్టాలు మరియు నియమాలు వెబ్సైట్లో https://padmaawards.gov.in/AboutAwards.aspx లింక్తో అందుబాటులో ఉన్నాయి.
ప్రధాన మంత్రి కార్యాలయం
‘‘ట్రాన్స్ పరెంట్ ట్యాక్సేశన్- ఆనరింగ్ ద ఆనెస్ట్’’ కై ఒక వేదిక ను 2020వ సంవత్సరం ఆగస్టు 13 వ తేదీ నాడు ప్రారంభించనున్న ప్రధాన మంత్రి శ్రీ నరేంద్ర మోదీ
ప్రధాన మంత్రి శ్రీ నరేంద్ర మోదీ ‘‘ట్రాన్స్ పరెంట్ ట్యాక్సేశన్- ఆనరింగ్ ద ఆనెస్ట్’’ కై ఒక వేదిక ను 2020వ సంవత్సరం ఆగస్టు 13 వ తేదీ నాడు వీడియో కాన్ఫరెన్స్ మాధ్యమం ద్వారా ప్రారంభించనున్నారు.
సిబిడిటి ఇటీవలి సంవత్సరాల లో అనేక ప్రధాన పన్నుల సంబంధి సంస్కరణల ను తీసుకు వచ్చింది. గడచిన సంవత్సరం లో కార్పొరేట్ ట్యాక్స్ రేటుల ను 30 శాతం నుండి 22 శాతాని కి తగ్గించడమైంది; ఇంకా, నూతన తయారీ యూనిట్ ల కు ఈ రేటుల ను 15 శాతానికి తగ్గించడం జరిగింది. డివిడెండ్ డిస్ట్రిబ్యూశన్ ట్యాక్స్ ను కూడా తొలగించడమైంది.
పన్ను రేటుల ను తగ్గించడం మరియు ప్రత్యక్ష పన్నుల సంబంధి చట్టాల ను సరళతరం చేయడం పట్ల శ్రద్ద తీసుకోవడం జరిగింది. ఆదాయపు పన్ను విభాగం యొక్క పనితీరు లో పారదర్వకత్వాన్ని మరియు సమర్ధత ను తేవడం కోసం సిబిడిటి పలు కార్యక్రమాల ను అమలుపరచింది. క్రొత్త గా పరిచయం చేసిన డాక్యుమెంట్ ఐడెంటిఫికేశన్ నంబర్  ద్వారా ఆధికారిక సమాచార ప్రసారం లో మరింత పారదర్శకత్వాన్ని తీసుకు రావడం సైతం వీటి లో కలసి ఉంది. అదే ప్రకారం గా, పన్ను ల చెల్లింపుదారుల కు సులభ అనువృత్తి ని పెంచడం కోసమని మరియు వ్యక్తిగత పన్ను చెల్లింపుదారుల కు అనువర్తనాన్ని మరింత సుఖకరంగా మార్చుతూ ముందుగానే నింపివేసి ఉండేటటువంటి ఆదాయపు పన్ను రిటర్న్ ఫార్మ్ లను తెస్తూ ఆదాయపు పన్ను విభాగం ముందడుగు ను వేసింది. ఇదే విధం గా, స్టార్ట్- అప్ స్ కు కూడా అనువర్తనం నియమాల ను సరళతరం చేయడం జరిగింది.
మిగిలివున్న పన్ను వివాదాల ను పరిష్కరించేందుకు ఆదాయపు పన్ను విభాగం ద డైరెక్ట్ ట్యాక్స్ ‘‘వివాద్ సే విశ్వాస్ యాక్ట్, 2020’’ ని కూడా తీసుకు వచ్చింది. దీనిలో భాగం గా వివాదాల పై నిర్ణయం తీసుకోవడం కోసం డిక్లరేశన్ లను ప్రస్తుతం దాఖలు చేయడం జరుగుతున్నది. పన్ను చెల్లింపుదారు సాధకబాధకాల ను/వ్యాజ్యాల ను ప్రభావశీల రీతి లో తగ్గించడం కోసం వేరు వేరు అపిలేట్ కోర్టుల లో డిపార్ట్ మెంటల్ అపీళ్ల ను దాఖలు చేసేందుకు ఆర్థిక ప్రభావసీమల ను పెంచడమైంది. చెల్లింపుల కై ఇలెక్ట్రానిక్ మోడ్ లు మరియు డిజిటల్ లావాదేవీల ను ప్రోత్సహించడం కోసం అనేక చర్యల ను తీసుకోవడమైంది. ఈ యొక్క కార్యక్రమాల ను ముందుకు తీసుకుపోయేందుకు ఆదాయపు పన్ను విభాగం కట్టుబడి ఉంది. కోవిడ్ కాలం లో పన్ను చెల్లింపుదారుల కోసం అనువర్తనాల ను సౌకర్యవంతం గా మార్చేందుకుగాను రిటర్న్ ల దాఖలు కు సంబంధించిన శాసనబద్ధ కాలక్రమాల ను విస్తరించడం ద్వారా ను, పన్ను చెల్లింపుదారుల చేతుల లో నగదు లభ్యత ను పెంచడం కోసం రిఫండ్ ల ను సత్వరం విడుదల చేయడం ద్వారా ను ఆదాయపు పన్ను విభాగం తన వంతు గా చొరవ తీసుకొంది.
‘‘ట్రాన్స్ పరెంట్ ట్యాక్సేశన్- ఆనరింగ్ ద ఆనెస్ట్’’ కై ప్రధాన మంత్రి ప్రారంభించనున్న వేదిక ప్రత్యక్ష పన్ను సంస్కరణ ల ప్రస్థానాన్ని మరింత ముందుకు తీసుకుపోనుంది.
ఈ కార్యక్రమాన్ని ఆదాయపు పన్ను విభాగం అధికారులు, చార్టర్డ్ అకౌంటెంట్స్ అసోసియేశన్ లు, ట్రేడ్ అసోసియేశన్ లు, వివిధ వాణిజ్య మండలుల తో పాటు ప్రముఖ చెల్లింపుదారులు కూడా వీక్షించనున్నారు. కేంద్ర ఆర్థిక మరియు కార్పొరేట్ వ్యవహారాల మంత్రిత్వ శాఖ మంత్రి శ్రీమతి నిర్మల సీతారమణ్, ఆర్థిక మరియు కార్పొరేట్ వ్యవహారాల మంత్రిత్వ శాఖ సహాయ మంత్రి శ్రీ అనురాగ్ సింహ్ ఠాకుర్ కూడా ఈ సందర్బం లో హాజరు కానున్నారు.
ప్రధాన మంత్రి కార్యాలయం
కొరియా యుద్ధం ప్రారంభమై 70వ వార్షికోత్సవం జరుపుకుంటున్న కొరియా అధ్యక్షునికి, ఆ దేశ ప్రజలకు శుభాకాంక్షలు తెలియజేసిన - ప్రధానమంత్రి
1950 లో కొరియా యుద్ధం ప్రారంభమై 70 వ వార్షికోత్సవం సందర్భంగా, కొరియా ద్వీపకల్పంలో శాంతి సాధన కోసం ప్రాణాలను అర్పించిన, అమర వీరులకు భారత ప్రధానమంత్రి శ్రీ నరేంద్ర మోడీ ఘనంగా నివాళులర్పించారు.
కొరియాలోని సియోల్ లో ఈ గంభీరమైన సందర్భాన్ని గుర్తుచేస్తూ నిర్వహించిన సంస్మరణ కార్యక్రమంలో ప్రధానమంత్రి పంపిన వీడియో సందేశాన్ని ప్రదర్శించారు. కొరియా దేశ భక్తులు, అనుభవజ్ఞుల వ్యవహారాల మంత్రిత్వ శాఖ నిర్వహించిన ఏ కార్యక్రమానికి కొరియా అధ్యక్షుడు గౌరవనీయులు మిస్టర్ మూన్ జే-ఇన్ అధ్యక్షత వహించారు. కొరియా యుద్ధ ప్రయత్నానికి భారతదేశం, 60 పారా ఫీల్డ్ ఆసుపత్రి నియోగించే రూపంలో అందజేసిన సహకారాన్ని, ప్రధానమంత్రి తన సందేశంలో గుర్తుచేశారు. యుద్ధ సమయంలో ఈ ఆసుపత్రి గొప్ప సేవలను అందించింది. సైనికులకు, పౌరులకు అవసరమైన వైద్య సహాయాన్ని అందజేసింది. కొరియా ప్రజల స్థితిస్థాపకత, కృషి మరియు యుద్ధం కారణంగా సమూలంగా దెబ్బతిన్న స్థాయి నుండి గొప్ప దేశాన్ని నిర్మించుకోవాలన్న సంకల్పాన్ని ప్రధానమంత్రి అభినందించారు. కొరియా ద్వీపకల్పంలో శాంతి మరియు స్థిరత్వాన్ని పొందటానికి కొరియా ప్రభుత్వం చేసిన కృషిని కూడా శ్రీ మోడీ ఈ సందర్భంగా ప్రశంసించారు. కొరియా ద్వీపకల్పంలో శాశ్వత శాంతి కలగాలని కోరుతూ, భారత ప్రభుత్వం తరఫున, భారత ప్రజల తరఫున ఆయన శుభాకాంక్షలు తెలిపారు.
ఈ కార్యక్రమంలో కొరియా అధ్యక్షుడు మూన్ తో పాటు, కొరియా జాతీయ రక్షణ మంత్రి, ఇతర క్యాబినెట్ మంత్రులు, యుద్ధ సమయంలో కొరియాకు సహాయం అందించిన దేశాల రాయబారులు, కొరియాకు చెందిన ప్రముఖ పౌరులు పాలొన్నారు.
ప్రధాన మంత్రి కార్యాలయం
రేపు ఇండోర్లో ప్రవాస భారతీయ దినోత్సవానికి హాజరు కానున్న ప్రధాని
ప్రవాస భారతీయ దినోత్సవం నేపథ్యంలో ప్రధానమంత్రి శ్రీ నరేంద్ర మోదీ రేపు ఇండోర్ వెళ్తున్నారు.
ఈ మేరకు ఒక ట్వీట్ ద్వారా ఇచ్చిన సందేశంలో:
"ప్రవాస భారతీయ దినోత్సవం సందర్భంగా రేపు… జనవరి 9న ఉజ్వల నగరం ఇండోర్ వెళ్లడానికి ఉత్సాహంతో ఎదురుచూస్తున్నాను. ప్రపంచవ్యాప్తంగా తమకంటూ ప్రత్యేక గుర్తింపు తెచ్చుకున్న మన ప్రవాసులతో అనుబంధాన్ని మరింత పెంచుకోవడానికి ఇది గొప్ప అవకాశం” అని ప్రధానమంత్రి పేర్కొన్నారు.
ఆర్థిక మంత్రిత్వ శాఖ
కోవిడ్ -19 విశ్వ మహమ్మారి వల్ల తలెత్తిన సంక్షోభం నేపధ్యంలో చేపట్టవలసిన నివారణ చర్యలు ఎలా ఉండాలనే విషయమై ప్రపంచ దృక్పథం గురించి చర్చించడానికి జరిగిన జి 20 దేశాల ఆర్ధిక మంత్రులు మరియు కేంద్ర బ్యాంకుల గవర్నర్ల 2వ అసాధారణ  సమావేశంలో పాల్గొన్న శ్రీమతి నిర్మలా సీతారామన్
కేంద్ర ఆర్ధిక & కార్పోరేట్ వ్యవహారాల మంత్రి శ్రీమతి నిర్మలా సీతారామన్ బుధవారం జి 20 దేశాల ఆర్ధిక మంత్రులు మరియు కేంద్ర బ్యాంకుల గవర్నర్ల 2వ అసాధారణ  సమావేశంలో పాల్గొన్నారు. కరోనా సంక్షోభం ప్రపంచాన్ని అతలాకుతలం చేస్తున్న తరుణంలో చేపట్టవలసిన నివారణ చర్యలు ఎలా ఉండాలనే విషయమై ప్రపంచ దృక్పథం గురించి చర్చించదానికి సౌదీ అరేబియా ఈ సమావేశాన్ని ఏర్పాటు చేసింది. ఈ విషయంలో సౌదీఅరేబియా చేస్తున్న అవిశ్రాంత కృషిని ఆర్ధిక మంత్రి ప్రశంసించారు.
సంక్షోభం నేపధ్యంలో మార్చి31వ తీదీన జరిగిన 2వ అసాధారణ  సమావేశంలో శ్రీమతి సీతారామన్ ప్రాతినిధ్యం వహించారు. వివిధ దేశాల ఆర్ధిక వ్యవస్థల మద్దతుతో ప్రపంచ ఆర్ధిక రంగం త్వరగా కోలుకొని నిలదొక్కుకునే విధంగా అంతర్జాతీయ సహకారం, సమన్వయ చర్యల ప్రాముఖ్యతను గురించి ఆమె ప్రసంగించారు.
సహనీయ రీతిలో స్థూలఆర్ధిక సుస్థిరతను కాపాడటం ద్వారా ప్రజల జీవనాన్ని, జీవనోపాధిని సంరంక్షించడంలో ఆర్ధిక మంత్రలు మరియు కేంద్ర బ్యాంకు గవర్నర్ల పాత్రను గురించి ఈ రోజు తమ ప్రసంగంలో మంత్రి ప్రత్యేక దృష్టి పెట్టారు. దేశంలోని దుర్భల వర్గాలకు సత్వర, సమయోచిత, లక్షిత సహాయం అందజేయడానికి భారత ప్రభుత్వం తీసుకున్న చర్యలను గురించి ఆమె తమ సహచర జి20 దేశాల మంత్రులకు తెలియజేశారు. గత కొన్నివారాలలో ఇప్పటివరకు ఇండియా 32 కోట్ల మందికి 390 కోట్ల అమెరికా డాలర్లకు సమానమైన ఆర్ధిక సహాయాన్ని పంపిణీ చేశామని ఆమె తెలిపారు. పంపిణీ పూర్తిగా డిజిటల్ టెక్నాలజీ ద్వారా జరిగిందని, సొమ్మును నేరుగా లబ్దిదారుల ఖాతాలలో వేయడం వల్ల వారు బహిరంగ స్థలాలలోకి రావడాన్ని బాగా తగ్గించగలిగామని ఆమె తెలిపారు. మన ప్రధాన మంత్రి చేపట్టిన సంస్కరణలలో భాగమైన సమీకృత ఆర్ధిక చర్యల ఫలితాలను ఇప్పుడు ఇండియా అనుభవిస్తోందని మంత్రి ఆర్ధిక మంత్రులు, కేంద్ర బ్యాంకుల గవర్నర్ల సమావేశంలో వెల్లడించారు.
భారత ప్రభుత్వం, రిజర్వు బ్యాంకు ఇతర నియంత్రణ సంస్థలు అమలుపరుస్తున్న ద్రవ్య విధానం వల్ల మెరుగైన ఫలితాలు వస్తున్నాయని ఆమె అన్నారు.
కోవిడ్ -19 మహమ్మారిని ఎదుర్కోవడానికి కార్యాచరణ ప్రణాళికను తయారు చేయాలన్న జి 20 దేశాల నాయకుల ఆదేశం మేరకు జి20 సభ్య దేశాలు కార్యాచరణ ప్రణాళికను రూపొందించాయి. ప్రజల జీవితాలకు, జీవనోపాధికి ఇబ్బంది లేకుండా వారి ఉద్యోగాలను, ఆదాయాలను సంరక్షించి ఆర్ధిక సుస్థిరతకు దోహదం చేయడం కార్యాచరణ ప్రణాళిక లక్ష్యం. అదేవిధంగా సమన్వయంతో ప్రజారోగ్యాన్ని కాపాడాలని, సరఫరా శృంఖల కొనసాగేలా చూడాలని కూడా జి20 ఉద్దేశం. ప్రపంచ దేశాలు త్వరలోనే ఈ సంక్షోభాన్ని అధిగమించి నిలువగలవన్న ఆశాభావాన్ని మంత్రి వ్యక్తం చేశారు.
(Visitor Counter : 210
విద్యుత్తు మంత్రిత్వ శాఖ
అసాధారణమైన కార్యాచరణ సామర్థ్యాన్ని ప్రదర్శించిన - సింగ్రౌలి ఎన్.టి.పి.సి.
ఎన్.టి.పి.సి. లిమిటెడ్ విడుదల చేసిన ఒక ప్రకటన ప్రకారం, కేంద్ర విద్యుత్ సంస్థ  విడుదల చేసిన సమాచారం, ప్రకారం భారతదేశపు అతి పెద్ద విద్యుత్తు ఉత్పత్తి సంస్థ మరియు విద్యుత్ మంత్రిత్వ శాఖ ఆధ్వర్యంలోని కేంద్ర ప్రభుత్వరంగ సంస్థ, ఎన్.టి.పి.సి. సింగ్రౌలి యూనిట్-1, ప్రస్తుత ఆర్థిక సంవత్సరం మొదటి త్రైమాసికంలో దేశంలో అత్యుత్తమ పనితీరు కనబరిచిన యూనిట్ గా అవతరించింది. ఎన్.టి.పి.సి., సింగ్రౌలి యూనిట్ - ఎన్.టి.పి.సి. కి చెందిన అతి పురాతనమైన, ప్రధాన విద్యుత్ కేంద్రం.
ఈ కేంద్రానికి చెందిన మొదటి యూనిట్ 1982 ఫిబ్రవరి 13వ తేదీన విద్యుత్తు ఉత్పత్తి చేయడం ప్రారంభించి, అసాధారణమైన పని తీరుతో దేశానికి తన సేవలను కొనసాగిస్తోంది.
ఎన్.టి.పి.సి. సింగ్రౌలీ కేంద్రానికి 2,000 మెగావాట్ల సామర్థ్యం ఉంది. ఈ కేంద్రంలో 200 మెగావాట్ల చొప్పున ఐదు యూనిట్లు, 500 మెగావాట్ల చొప్పున రెండు యూనిట్లు ఉన్నాయి. 200 మెగావాట్ల యూనిట్లలో మూడు  యూనిట్లు ఈ ఆర్ధిక సంవత్సరం 2020-21 మొదటి త్రై మాసికంలో, దేశంలో బొగ్గు ఆధారిత ఇతర విద్యుత్ యూనిట్లతో పోలిస్తే, వరుసగా 101.96 శాతం, 101.85 శాతం, 100.35 శాతం చొప్పున అత్యధిక పి.ఎల్.ఎఫ్. సాధించాయి.
మొత్తం 62,110 మెగావాట్ల వ్యవస్థాపిత సామర్థ్యంతో, ఎన్.టి.పి.సి. గ్రూప్లో 70 విద్యుత్తు కేంద్రాలు ఉన్నాయి. వీటిలో 24 బొగ్గు ఆధారిత కేంద్రాలు, 7 గ్యాస్ మరియు ద్రవ ఇంధనంతో కలిసినవి, ఒకటి జల విద్యుత్తు, 13 పునరుత్పాదక కేంద్రాలతో పాటు 25 అనుబంధ, భాగస్వామ్య విద్యుత్తు కేంద్రాలు ఉన్నాయి.
ప్రధాన మంత్రి కార్యాలయం
జపాన్ ప్రధాని మాన్య శ్రీ సుగా యోశీహిదే తో టెలిఫోన్ లో మాట్లాడిన ప్రధాన మంత్రి శ్రీ నరేంద్ర మోదీ
ప్రధాన మంత్రి శ్రీ నరేంద్ర మోదీ జపాన్ ప్రధాని మాన్యశ్రీ సుగా యోశిహిదే తో మంగళవారం నాడు టెలిఫోన్ లో మాట్లాడారు.
నేత లు ఇద్దరూ గత కొన్నేళ్ళ లో భారతదేశం-జపాన్ ప్రత్యేక వ్యూహాత్మక ప్రపంచ భాగస్వామ్యం పరస్పర విశ్వాసం, ఉమ్మడి విలువ ల మార్గదర్శకత్వం లో సకారాత్మకమైన వేగ గతి ని అందుకోవడం పట్ల సంతృప్తి ని వ్యక్తం చేశారు. కోవిడ్-19 మహమ్మారి నేపథ్యం లో సైతం కిందటి ఏడాది రెండు దేశాల మధ్య ఆదాన ప్రదానాలను కొనసాగించడం అభినందనీయమని వారు అభిప్రాయపడ్డారు. ఇటీవల మెమోరాండమ్ ఆఫ్ కోఆపరేశన్ ఆన్ స్పెసిఫైడ్ స్కిల్డ్ వర్కర్స్  పై సంతకాలు జరగడాన్ని కూడా వారు హర్షిస్తూ, అది వీలైనంత త్వరలో ఆచరణ రూపం లోకి రాగలదన్న ఆశాభావాన్ని వ్యక్తం చేశారు.
ముంబయి- అహమదాబాద్ హై స్పీడ్ రైల్  ప్రాజెక్టు భారతదేశం-జపాన్ ద్వైపాక్షిక, వ్యూహాత్మక భాగస్వామ్యం తాలూకు ఒక చక్కని ఉదాహరణ గా ఉందని ప్రధాన మంత్రి పేర్కొంటూ, ఆ ప్రాజెక్టు ను సఫలతపూర్వకం గా అమలులోకి తీసుకువచ్చేందుకు తన తరఫు నుంచి వచనబద్ధత ను వ్యక్తం చేశారు.
పరస్పర హితం ముడిపడి ఉన్న ప్రాంతీయ అంశాలను గురించి, ప్రపంచ అంశాల ను గురించి నేతలు ఇద్దరూ వారి అభిప్రాయాల ను ఒకరికి మరొకరు తెలియజెప్పుకొని, ఉమ్మడి సవాళ్ళ ను పరిష్కరించడం లో ఇరు దేశాల భాగస్వామ్యం ఒక ప్రముఖ పాత్ర ను పోషించగలుగుతుందని సమ్మతి ని వ్యక్తం చేశారు. ఈ విషయం లో వారు ఆస్ట్రేలియా, యుఎస్ ల వంటి భావసారూప్య దేశాల తో క్వాడ్ సమూహం లో సంప్రదింపుల మాధ్యమం ద్వారా జతపడటం ఎంతైనా ప్రయోజనకరమని, ఈ విధమైన ప్రయోజనకర చర్చ లు కొనసాగి తీరాలని కూడా అంగీకారాన్ని వెలిబుచ్చారు.
రెండు దేశాల మధ్య దౌత్య సంబంధాలు ఏర్పడి 2022వ సంవత్సరానికల్లా 70 సంవత్సరాలు అవుతున్న విషయాన్ని ఉభయ నేతలు గమనించి, ఈ ఘట్టాన్ని సముచితమైన పద్ధతి లో వేడుక గా నిర్వహించుకోవాలనే అంశం పై ఏకాభిప్రాయాన్ని వ్యక్తం చేశారు.
ఏటా నిర్వహించే ద్వైపాక్షిక శిఖర సమ్మేళనానికి హాజరు కావడానికి వీలైనంత త్వరలో భారతదేశాన్ని సందర్శించవలసిందంటూ ప్రధాని శ్రీ సుగా ను ప్రధాన మంత్రి శ్రీ మోదీ ఆహ్వానించారు.
ఆయుష్
భారతీయ వైద్య విధానం, హోమియోపతి వైద్య విద్యలో విప్లవాత్మకమైన పునరుద్ధరణ జరగబోతోంది
ఆయుష్ మంత్రిత్వ శాఖకు సంబంధించిన రెండు ముఖ్యమైన బిల్లులను పార్లమెంటు ఆమోదించడంతో, భారతీయ వైద్య విధానం, హోమియోపతి వైద్య విద్యలో విప్లవాత్మక సంస్కరణలను తీసుకురావడానికి దేశం సన్నద్ధమవుతోంది.
భారతీయ వైద్య విధానం జాతీయ కమిషన్ బిల్లు, 2020, హోమియోపతి జాతీయ కమిషన్ బిల్లు 2020 ని లోక్సభలో సెప్టెంబర్ 14నఆమోదించారు. ఈ జంట బిల్లులు ప్రస్తుతం ఉన్న ఇండియన్ మెడిసిన్ సెంట్రల్ కౌన్సిల్ యాక్ట్, 1970, హోమియోపతి సెంట్రల్ కౌన్సిల్ యాక్ట్, 1973 స్థానంలో పొందుపరిచారు. రాజ్యసభ ఇప్పటికే రెండు బిల్లులను 18, మార్చి, 2020 న ఆమోదించింది. ఈ బిల్లులకు పార్లమెంటు ఆమోదం పొందడం ఆయుష్ చరిత్రలో ఒక మైలురాయి. ఈ బిల్లుల చట్టం ప్రస్తుతమున్న సెంట్రల్ కౌన్సిల్ ఆఫ్ ఇండియన్ మెడిసిన్ , సెంట్రల్ కౌన్సిల్ ఆఫ్ హోమియోపతిని పునరుద్ధరిస్తుంది.
భారతీయ వైద్య విధానం జాతీయ కమిషన్ బిల్లు, 2020, హోమియోపతి జాతీయ కమిషన్ బిల్లు 2020 ఇండియన్ సిస్టం ఆఫ్ మెడిసిన్ మరియు హోమియోపతి వైద్య విద్యలో సంస్కరణలను తీసుకొస్తాయని భావిస్తున్నారు.
నేషనల్ కమిషన్ ఫర్ ఇండియన్ సిస్టం ఆఫ్ మెడిసిన్ బిల్లు, 2019, నేషనల్ కమిషన్ ఫర్ హోమియోపతి బిల్లు, 2019 రాజ్యసభలో జనవరి 7 న ప్రవేశపెట్టారు. ఈ రెండు బిల్లులను తరువాత ఆరోగ్యం, కుటుంబ సంక్షేమంపై పార్లమెంటరీ స్థాయి సంఘానికి సూచించారు. కమిటీ బిల్లులను పరిశీలించి, జాతీయ వైద్య కమిషన్ చట్టం, 2019 కు అనుగుణంగా కొన్ని సవరణలను సూచించింది. దీని ప్రకారం, మంత్రిత్వ శాఖ కీలకమైన సూచనలను పరిగణనలోకి తీసుకుంది, ఈ బిల్లులకు అధికారిక సవరణలను ప్రవేశపెట్టింది, ఆ తరువాత వాటిని 2020 మార్చి 18 న రాజ్యసభలో ' నేషనల్ కమిషన్ ఫర్ ఇండియన్ సిస్టమ్ ఆఫ్ మెడిసిన్, బిల్, 2020 'మరియు' నేషనల్ కమిషన్ ఫర్ హోమియోపతి బిల్లు 2020 ' గా ఆమోదించారు.